LidanRubinov/Halacha-QA huggingface dataset:
שאלה: החבר ואמא לא מסתדרים: הרב, אני פונה אלייך בכאב רב לאחר שנתיים של סבל בו החבר שלי מזה 4 שנים לא אוהב את אמא שלי! פשוט ככה. לאמא שלי אין כל בעיה איתו אבל לו יש בעיה איתה, הוא אומר שהיא לא חכמה ועוד הרבה דברים לא מכבדים שהוא אומר לי עליה ולא אומר לה כמובן בפנים. אני כואבת עד עמקי נשמתי על המצב שנוצר, הוא לא שמח לבוא להתארח בבית שלי ובכל הזדמנות משמיץ אותה וזה כי לכל אחד צורת חשיבה שונה והם באמת שונים בדעותיהם. אני מפצירה בו שיפסיק ויכבד אותה והוא מתנצל ומבטיח לא לעשות זאת שוב ובכל פעם מחדש כשהיא עושה משהו שלא נראה לו הוא אומר לי ( רק לי!) דברים רעים עליה! אני לא מסוגלת יותר!! אני מרגישה שזה בל יעבור! אני מכריחה אותו פשוט לכבד אותה וזה כנראה יוצר את ההפך. אנחנו רוצים להתחתן בעזרת ה ואני מפחדת שזה רק יגדל ויחמיר. איך מסיימים את המסכת עינויים הזאת אחת ולתמיד וגורמים לו להירגע מהעניין ולחבב אותה במעט??!
תשובה: לך. אני למדתי, שלא כדאי לך לצפות ולקוות שבן הזוג שלך ישתנה, לא לקראת החתונה, ולא אחרי החתונה, גם אם הוא מבטיח להשתנות. את צריכה לקבל החלטה לא פשוטה: להמשיך את הקשר איתו, בלי לצפות שהוא יפסיק עם הזלזול באמא שלך, ובלי להעיר לו יותר אפילו מילה אחת מעתה ועד עולם בנושא הזה, או להפסיק את הקשר איתו. אני יודע שזו החלטה לא פשוטה, אבל חבר שיודע שהדברים שלו על אמא שלך פוגעים בך ומכאיבים לך, וממשיך בדברים אלו- מאד מאד לא מומלץ להמשיך את הקשר איתו, ומאד מאד לא מומלץ להתחתן איתו.
שאלה: מצב הכשרות בארץ: כאשר מתארחים אצל אנשים דתיים שומרי כשרות, שהמודעות וההקפדה שלהם בכשרות נמוכה משלי: 1 באיזה דברים עלולים להיכשל, ונכון להתחמק ולא לאכול? (או להפריש תרו"מ וחלה ממה שמגישים) 2 אני משער שקשה לפרסם חוות דעת על כל נותני הכשרות בארץ. ולכן אני מעוניין לדעת בהכללה גסה, מה מצב הכשרות של מוצרים קנויים שיש להם כשרות רבנות ואין להם מהדרין או בד"ץ? אשמח שתפרטו כמה שיותר, כגון: 3 האם יש הבדל בין מוצר סגור באריזה לבין חנות ירקות בשר עם תעודת כשרות בתוקף? 4 האם יש הבדל מבחינה סטטיסטית בין סוגי הבעיות השונות? 5 האם יש סברה שדברים שמצריכים רק תיקון חד-פעמי -(כגון: הפרשת תרו"מ,חלה,טבילת כלים,הדלקת אש ע"י יהודי,בדיקה שחומרי הגלם שנכנסו למפעל כשרים) מצב הכשרות בהם יותר טוב מתחומים כמו תולעים,שחיטה וניקור שמצריכים השגחה תמידית?? 6 האם יש סוגי מוצרים כגון: מאפים מוצרי חלב שימורים תבלינים ממתקים מוצרי בשר מעובד סלטים - שהחששות בהם קטנים או גדולים יותר, בהכללה? 7 האם ככל שמוצר פחות מעובד כך שאלות הכשרות בו קטנות יותר? 8 האם הנהלים של הרבנויות המקומיות עומדים בנהלי הכשרות של הרה"ר? 9 האם לרה"ר יש יכולת לפקח על הרבנויות המקומיות?
תשובה: א.ככלל אפשר לאכול ממי ששומר כשרות וירא שמים, אלא אם ידוע שאינו מקפיד על דבר מסויים. ובאותו הדבר יש להמנע מלאכול או לתקנו כגון להפריש ממנו בסעודה וכד. ב.אינני יודע מה קורה בבד"ץ, אני ממליץ להמנע מאכילת מוצרים עם כשרויות פרטיות ללא פיקוח של הרבנות הראשית. מחלקת הכשרות ברה"ר מצויינת ומקצועית, ואפשר לאכול מהכשרות של הרבנות, חוץ ממקומות שהורע חזקתן ויצא שמם כמזלזלים בהשגחה וכד. אין הכללה, הכל צריך פיקוח רבני לכשרות כיום, כמעט בכל דבר יש צדדי היתר ואיסור. שאר שאלותיך בצידן הטכני תוכל להפנות למחלקת הכשרות ברה"ר וישמחו לענות לך בפירוט. בהצלחה
שאלה: מה לעשות.: הרב. יצאתי עם בחור תקופה של חצי שנה. באמת היה קשר ממש קרוב וטוב. ולאחר חצי שנה הוא הציע לי נישואין. יומיים לאחר ההצעת נישואין היה וורט אצלי בבית, שמסתבר שלא ממש זרם בצורה טובה. אמא שלו לא ממש היתה מרוצה מהעינין. יומיים אחרי הוורט הוא החליט לבטל. ושלח לי מייל, שזה נגמר, הוא מתנצל, לא ממש נתן הסברים רק כתב שזה עינין של מנטליות. הוא ביקש ממני לא להתעסק בזה, והוא נעלם, הוא עזב את הישיבה, החליף את הפלאפון, עזב את ירושלים. ולא תיקשר איתי.ניסיתי להשיג אותו בכל דרך, אבל הוא פשוט נעלם. וממש הרגשתי שהכל מתרסק סביבי. עבר מאז שמונה חודשים, והנושא הזה ממש יושב לי הלב. כל יום ויום. במיוחד שאני לא יודעת למה ומה קרה ואיך ממצב של אהבה ושמחה זה הגיע למצב כזה. לפני חודש הוא ניסה לדבר איתי כדי לבקש סליחה, וחזרנו לתקשר קצת, כאילו לא קרה דבר. עד שאמא שלי שמעה את זה והתקשרה אליו לבקש מימנו שלא יצלצל אלי. והוא באמת לא התקשר. לא חשבתי שגם אחרי 8 חודשים עדין זה כלכך יעיק עלי. אני מרגישה גם בפגישות עם בחורים אחרים שאני לא באמת נמצאת שם, אני חושבת עדין עליו. וזה לא עובר ממני. השאלה שלי האם כדי לא להקפיד עליו זה יהיה חכם להיפגש איתו וליישר את ההדורים? כל מי שקרוב אלי אומר לי לנתק כל קשר איתו ולא לדבר איתו ובטח שלא להיפגש איתו כי זה רק יגרע. האם זה נכון? ואם לא להיפגש. איך אני יכולה לסלוח לו ולהמשיך הלאה בחיי? איך לפתור את המצב הזה? וסליחה על האורך.
תשובה: אני גם מצטרף לעצה שלא ליצור איתו שום מגע. לפי מה שאת מתארת לבחור יש כנראה בעיה נפשית מסוימת כך שנישואין לא באים פה בחשבון וכל קשר נוסף איתו רק מעיק על הדמיון ומונע השתחררות מהקשר (שלא לדבר על בעיה ההלכתית). הדרך הטובה ביותר היא להמשיך הלאה בחייך ובהיכרות עם בחורים אחרים ולמנוע מעצמך להרהר בקשר (גם לא הייתי מהרהר בשאלה האם לסלוח לו או לא, אלא פשוט להשאיר את הנקודה הזו בחייך מאחוריך). ברור שזה קשה ולעיתים במצב קיצוני גם כדאי אולי להתייעץ עם מישהו מקצועי, אבל זה ניתן. ומהיכרות עם מקרים רבים, גם קשים מאלה, אני יכול להבטיח לך שהזמן מרפא את הפצעים, ואנשים שהיו בקשרים של שנים שלא עלו יפה, מצאו בסוף את בן זוגם והם חיים באושר בהצלחה חגי
שאלה: קרי: למה אלוקים יצר את גוף האדם ככה שיוכל לצאת לו קרי לילה?
תשובה: זה קשור בכלל לשאלה למה יש רע בעולם, והתשובה היא שהקב"ה ברא כנגד כל דבר טוב, דבר רע באותה עוצמה, כדי שלאדם תהיה בחירה חופשית ולא יקבל שכר כמתנת חינם ללא התמודדות.
שאלה: מצב הכשרות בארץ: כאשר מתארחים אצל אנשים דתיים שומרי כשרות, שהמודעות וההקפדה שלהם בכשרות נמוכה משלי: 1 באיזה דברים עלולים להיכשל, ונכון להתחמק ולא לאכול? (או להפריש תרו"מ וחלה ממה שמגישים) 2 אני משער שקשה לפרסם חוות דעת על כל נותני הכשרות בארץ. ולכן אני מעוניין לדעת בהכללה גסה, מה מצב הכשרות של מוצרים קנויים שיש להם כשרות רבנות ואין להם מהדרין או בד"ץ? אשמח שתפרטו כמה שיותר, כגון: 3 האם יש הבדל בין מוצר סגור באריזה לבין חנות ירקות בשר עם תעודת כשרות בתוקף? 4 האם יש הבדל מבחינה סטטיסטית בין סוגי הבעיות השונות? 5 האם יש סברה שדברים שמצריכים רק תיקון חד-פעמי -(כגון: הפרשת תרו"מ,חלה,טבילת כלים,הדלקת אש ע"י יהודי,בדיקה שחומרי הגלם שנכנסו למפעל כשרים) מצב הכשרות בהם יותר טוב מתחומים כמו תולעים,שחיטה וניקור שמצריכים השגחה תמידית?? 6 האם יש סוגי מוצרים כגון: מאפים מוצרי חלב שימורים תבלינים ממתקים מוצרי בשר מעובד סלטים - שהחששות בהם קטנים או גדולים יותר, בהכללה? 7 האם ככל שמוצר פחות מעובד כך שאלות הכשרות בו קטנות יותר? 8 האם הנהלים של הרבנויות המקומיות עומדים בנהלי הכשרות של הרבנות הראשית? 9 האם לרה"ר יש יכולת לפקח על הרבנויות המקומיות?
תשובה: 1. א. כאשר מתארחים אצל אחרים שומרי כשרות, גם כאשר הקפדתם ברמה נמוכה יותר, אפשר לאכול הכל. אדם לקח על עצמו החמרה והידורים בביתו. אין זה נכון להדר כאשר מתארחים, כי אז ההידור פוגע באחרים. והידור הבא על חשבון פגיעה בזולת, אינו הידור. ב. לכן, אם התחלתם לנהוג בחומרות שקיבלתם על עצמכם גם בבתי אחרים, כדאי שתעשו התרה נדרים (אולם גם בלי התרת נדרים נראה לי כי הנדר אינו תופס מהטעם שכתבתי לעיל). ג. תרומות ומעשרות: רוב הפירות והירקות הנמכרים בארץ מגיעים או ממרכולי רשתות כשרות (מגה, שופרסל, כמעט חינם, אושר עד, השקמה של רמי לוי, ודומיהם) בהם יש השגחה טובה. או מהשוק הסיטונאי בחיפה, בדרום, או בתל אביב   צריפין, בהם ההשגחה מסודרת. ואפשר לסמוך על הרוב. ד. ערלה: רוב הפירות נמכרים במסגרת של בתי אריזה הנמצאים בפיקוח של תרומות ומעשרות וערלה. ה. הפרשת חלה   רוב עקרות הבית אינן אופות מכמות העולה על ק"ג קמח, ולכן אין צריך לחשוש שמא שכחו להפריש. ו. עם זאת, כאשר קיים חשש ניתן להפריש מעט חלה או פירות וירקות, להניח בצד הצלחת, ולומר בלחש את הנוסח. ז. בשבת מניחים בצד מבלי להגיד דבר. 2. כאשר רב חותם - חובתנו להאמין לו, הן מצד חזקת הכשרות שיש לו כרב, והן מחמת הכלל כי עד אחד נאמן באיסורין. אולם אם ידוע כי הרב אינו מן המקפידים על הכשרות במקומות העומדים תחת פיקוחו, הוא איבד את נאמנותו. לצערי, יש רבנויות שקשה לי מאד לסמוך על הכשרות בתחומן. 3.4 תלוי במפעל ותלוי ברבנות, אי אפשר לתת הבחנה כללית. 5. הסברא נכונה. לגבי בשר   הקונה "חלק בית יוסף" של הרבנות הראשית לישראל יכול להיות שקט לגמרי, אלא אם כן מידת ההקפדה שאותו אדם דורש היא גבוהה יותר. לגבי תולעים   חפשו את רמת הכשרות הגבוהה ביותר. 6. במוצרי החלב של החברות הידועות בארץ, אין מה לחשוש. אולם הרגילים להקפיד על מהדרין, לענין חלב פירושו הקפדה שלא לשתות חלב שיתכן כי נחלב בשבת, הם יקפידו לקנות רק עם חותמת של ועדת מהדרין. בסלטים   יש להקפיד גם על הפרשת תרומות ומעשרות, וגם על חרקים, ופעמים גם על בישולי עכו"ם. יש יותר מקום להקפיד על כשרות מהודרת. כך גם במאפים, בהם יש ניפוי קמח, הפרשת חלה והקפדה על אפית ישראל. שימורים ותבלינים   יותר פשוט גם בשר מעובד   צריך תשומת לב, אך אין פרטים רבים. 7. לא בהכרח, קשה לתת כללים. 8. בדרך כלל כן. לצערנו יש רבנויות שמזלזלות. 9. כן. אך אין הם מנצלים זאת, ואין הם מטילים סנקציות. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: פירושים: כבוד הרב הייתי רוצה שתרשום לי את הפירוש הכי טוב שאתה מכיר לספרים הבאים (במידה ויש כמה פירושים טובים תרשום אותם): תנ"ך משנה תוספתא תלמוד ירושלמי תלמוד בבלי זה יעזור לי מאוד
תשובה: תנ"ך-פרוש דעת מקרא משנה -פירוש של ר  פנחס קהתי תוספתא- תוספתא בפשוטה של הגאון הרב שאול ליברמן תלמוד ירושלמי- אין פירוש כזה לכל המסכתות. בגדול בתוספתא כפשוטה יש באורים להרבה מסוגיות הירושלמי. היכן שאין-כל מסכת זה סיפור נפרד. לשביעית פרושו של פרופסור פליקס, לברכות וביצה פרושו של רבי אליעזר אזיכרי וכו. תלמוד בבלי- מהדורת שוטנשטיין יש פירוש מצויין
שאלה: קיצור שולחן ערוך מקור חיים של הרב חיים דוד הלוי: האם קיצור שולחן ערוך מקור חיים של הרב חיים דוד הלוי נחשב קיצור שולחן ערוך כללי לכל העדות ספרד וגם אשכנז או שהוא אחד מהם?
תשובה: הרב חיים דוד הלוי זצ"ל,מביא בספריו מקור חיים בעיקר את מנהגי הספרדים. בקיצור שולחן ערוך שלו, הרב נתן אורנטר, רבה של לוד -כתב בהערות את מנהגי האשכנזים. קיצור שולחן ערוך של הרב שלמה גאנצפריד זצ"ל- זהו קיצור שולחן ערוך המביא רק את מנהגי האשכנזים, מורנו ורבנו ועטרת ראשנו הקובל האלוקי הראשון לציון הרב מרדכי אליהו זיע"א כתב הגהות לקיצור שולחן ערוך של הרב גאנצפריד, ושם הרב מביא על כל הלכה והלכה את מנהגי הספרדים בענין. שבוע טוב ומבורך.
שאלה: בעיה נפשית התמודדות: אני בן 33 עם בעיה נפשית חמורה הנקראת הפרעת אישיות אשר גורמת לי לחשוב שכל העולם הוא נגדי, רוצה ברעתי, מרמה אותי וגורם לי נזק המלווה בהתפרצויות כעס, דכאונות חמורים, חרדה ומחשבות אובדניות. רציתי לדעת מדוע מגיע לי לסבול מזה? מדוע הגעתי לעולם עם בעיה כזו? מה חטאתי? מראש, צבי
תשובה: אני מבין אותך ומחזק את ידיך להמשיך לחיות בשמחה וקדושה ככל הניתן בידך. איננו יודעים מפני מה רבש"ע בוחר בכל אחד מאיתנו לאתגר שונה, אך אנו יודעים שממכלול האתגרים אצל כלל בני ישראל עולה שם השם. העובדה שאתה מתמודד עם מציאות מאתגרת כזו, מאפשרת לך להתנהג בישרות גם במציאות המורכבת שבה אתה נמצא ובכך להמליך את ד  ואת מוסרו על חייך. כך כשכולנו ממליכים שם שמים עלינו, אנו מגלים את רצון ד  בעולם במכלול ההופעות שלה, מהקל אל הקשה כל אחד בתחומו. חזק ואמץ
שאלה: נרתיק של טלית: קניתי נרתיק חדש ומהודר של טלית שסגירתו ופתיחתו מתבצעים באמצעות סקוץ. ובשבת האחרונה פתאום עלתה אצלי השאלה המתבקשת - האם ניתן לפתוח ולסגור בשבת? שבוע טוב.
תשובה: מותר
שאלה: בשר וחלב: שבוע טוב, שמנו פיתה שמכוסה בנייר כסף על מכסה של סיר בשרי (שבתוכו היה בשר) על הפלטה בשבת. במכסה של הסיר יש חור דרכו יוצאים אדים. מה הדין למי שאכל את הפיתה? האם צריך לחכות שש שעות?
תשובה: התשובה נכתבת בהנחה שנייר הכסף התחמם מאוד וכן הפיתה שבתוכו. אדים מבשלים בדיוק כמו מים. אדים בשריים מבשלים בישול בשרי. לכן נייר הכסף שהתחמם מהאדים נהיה בשרי וגם מה שבתוכו. לכן צריך להמתין לפי המנהג של המתנה בין בשר וחלב. הדבר זהה למצב של עטיפת הפיתה בנייר כסף והכנסתה לתוך תבשיל עם בשר. עיין בתשובה דומה
שאלה: מאכלות אסורים: בתורה כתוב שארנבת מעלה גרה ולא מפריסה פרסה ולכן אינה כשרה. אבל במציאות היא גם לא מעלה גרה. אז למה בתורה כתוב שהארנבת מעלה גרה אם במציאות היא לא?
תשובה: עיין מה שכתב בזה המלומד הרב אברהם קורמן זצ"ל בספרו הפרשה לדורותיה, פרשת שמיני עמודים 258-264 ושם תמצא תשובה ארוכה ומנומקת לשאלתך.
שאלה: תפילה: בתפילה לפעמים כתוב דברים שלפי השפה העברית, אנחנו בעצם מספרים מה יקרה, לדוג :"ותרחיקני מיצר הרע", זה אומר שאני מספר לו שהוא בעתיד ירחיק אותי מיצר הרע, לעומת זאת "והרחיקני מיצר הרע" זה אומר שאני אומר לו להרחיק אותי מיצר הרע, אז למה זה בכול זאת כתוב "ותרחיקני, ותצליני, ותעזור" וכד.?
תשובה: אני לא מספר לו אלא מבקש, בתחילת הקטע כתוב "יהי רצון מלפניך ה " ולזה מתיחסות כל הבקשות בהמשך (דרך אגב אצלי בסידור כתוב "ותצילני" לא "ותרחיקני")
שאלה: האם כדאי להוסיף שם?: לבעלי קוראים אמיר והוא נקרא על שם בן דוד של אמו שמת בצעירותו בשואה,לדוד קראו מאיר ואמו של בעלי שינתה את האותיות לאמיר אבל הודיעה כשהוא נולד שהוא נקרא על שמו של הדוד,האם כדאי להוסיף שם נוסף לשמו? האם שינוי השם ממאיר לאמיר וזה שהוא לא נקרא בדיוק על שמו זה לא מצריך שינוי או הוספה כלשהי? ואם כדאי להוסיף שם,איזה שם להוסיף?
תשובה: אין הלכות בענייני שמות. אם מאוד מדאיג אותך, אפשר להוסיף שם. אני מביא לך כאן מספר תשובות שיכולות להרגיע אותך. כמו כן בסופו של דבר לא מדובר באותו שם בדיוק.
שאלה: האם כדאי להוסיף שם?: לבעלי קוראים אמיר והוא נקרא על שם בן דוד של אמו שמת בצעירותו בשואה,לדוד קראו מאיר ואמו של בעלי שינתה את האותיות לאמיר אבל הודיעה כשהוא נולד שהוא נקרא על שמו של הדוד,האם כדאי להוסיף שם נוסף לשמו? האם שינוי השם ממאיר לאמיר וזה שהוא לא נקרא בדיוק על שמו זה לא מצריך שינוי או הוספה כלשהי? ואם כדאי להוסיף שם,איזה שם להוסיף?
תשובה: כדאי מאד להימנע משינוי שם. זוהי פעולה בעלת השלכות רבות ואין לעשותה בלי סיבה טובה מאד. במקרה שתיארת, יש כבר הרחקה מספיקה משם הנפטר גם למי שחושש מקריאת שם על שם מי שנפטר בצעירותו,. יתירה מזו, נראה שההימנעות מקריאת שם במקרה זה היא בגלל ש"הורע מזלו" של הנפטר. איני סבור שהדבר שייך במקרה של מי שמת בשואה, שם הורע מזלו של כל העם. ראוי וטוב לקרוא שם ולגרום לאזכור קיומו של מי שנפטר בשואה בלי נצר ושאר, ושינוי השם ממאיר לאמיר כבר מועיל לכל החששות הרב שלמה הכט (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק -
שאלה: חימום אוכל לח בשבת: ב"ה לאחרונה נודע לי שיש בעיה של חימום אוכל לח (עם נוזל) בשבת. א. מדוע? ב. איך ניתן לחמם בשבת קציצות בשר עם רוטב? או שעועית ואפונה עם רוטב?
תשובה: 1. יש בעיה לרוב העדות למעט התימנים שפוסקים שאין בישול אחר בישול בנוזל. לדעת רוב העדות אוכל נוזלי שהתקרר התבטל בישולו כיוון שעיקר הבישול באוכל נוזלי הוא החימום 2. מעבירים את הקציצות לסיר אחר אחת אחת ואז מניחים על הפלטה. הרוטב שיוצא אח"כ אין לחוש לו, וגם אין לחוש אם הקציצות נותרו מעט לחות. (יש להוריד כמה שאפשר מהנוזל בלי להשתגע. כנ"ל בשעועית ואפונה להוציא את הרוטב כמה שאפשר ואז לחמם)
שאלה: מחיקת שם ה : ב"ה כל המוחק אות אחת מאחד מ-7 שמות ה נענש ח"ו. אם מדובר בשם ק-ל (עם א כמובן), וזה בתוך מילה כמו ישראל מה עושים? אם זה במחשב? לדוג כשאני מעתיק פסוק לדף word ובפס יש את שם ה?
תשובה: א. כשזה בתוך מילה כמו ישראל זה לא נקרא שם ה  ואין בעיה למחוק ב. לכתחילה יש להימנע ממצב של מחיקה במחשב, ולכן לכתחילה יש להעתיק מתוכנות שלא מעתיקות את השמות אלא משנות אותן
שאלה: עזרה בחזרה בתשובה: הלכתי לרב של בית כנסת מסוים אמרתי לו שאני צריך מישהו שידריך אותי בחזרה בתשובה אני רוצה ללמוד מקיצור שולחן ערוך כדי להתחיל להתקדם בשמירת השבת כהלכתה ואני לא יכול לקרוא בעצמי כי מההבנה שלי אני יש ספק שאני יגע לטעות אני אמרתי לו שאני חייל אז אמר שרק אחרי הצבא ישלח אותי לישיבה של הרב בצרי(שנתים זה הרבה זמן) אני רוצה לחזור בתשובה להתחיל מהלכות שאני יכול לקיים בגמרא אני בינתים חושב לא להתעסק מה אני עושה אני רוצה לקחת על עצמי מצוות ושמישהו יתמוך בי בחזרה בתשובה תפילין וציצית כבר אני איתם מגיע לי לתמיכה ממכם בבקשה עזרו לי:)
תשובה: מציע לך ללמוד מהזפר םניני הלכה של הרב מלמד, על הלכות שבת ושאר נושאים. בזפר זה יש ראייה רחבה של השאלות ההלכתיות כולל עדכונים למציאות של היום. הקיצור שלחן ערוך נכתב במציאות חיים אחרת והכתוב שם יכול לבלבל אותך.
שאלה: סעודה רביעית: במוצ"ש עשיתי סעודה רביעית ושכחתי לומר לפני לשם יחוד קודשא. האם ניתן לומר אחרי? או מה ניתן לעשות? ושבוע טוב
תשובה: טוב לומר לפני הסעודה לשם יחוד. אם שכחת- ניתן לומר אחרי, ותאמר : הסעודה שסעדתי כעת היתה (ואז תאמר את הנוסח: לשם יחוד. ) תשתדל בשבוע הבא שלא לשכוח. ברכה והצלחה
שאלה: תפילה במניין: אני תלמיד ישיבה תיכונית. כל יום א אני נוסע לישיבה. בימי א אני מתעורר בשעה 6:00 כדי להתפלל במניין של 6:15, ולאחר התפילה אני חוזר לישון, אבל לא תמיד מצליח, ומאוד קשה לי לקום בבוקר. האם אני יכול לקום בשעה הנוחה לי ולהתפלל ביחידות מלכתחילה, כל שבוע? יש לציין שאין מניין אחר בשעה היותר מתאימה לי באזור שלי.
תשובה: אתה יכול לקום מתי שאתה רוצה, להתפלל (או לא להתפלל.) איך שאתה רוצה - יש בחירה חופשית! אם אתה רוצה לקום להתפלל במנין - הפתרון פשוט - תלך לישון יותר מוקדם! אם אתה הולך לישון מאוחר - אתה מחליט שהדברים שאתה עושה מאוחר בלילה יותר חשובים לך מאשר לקום בבקר לתפילה במנין. אתה אחראי ואתה קובע אם תוכל לקום לתפילה במנין או לא. זו הבחירה החופשית שלך - זו האחריות שלך ואתה תישא בתוצאות. כך זה בכל התארגנות - לפי ההשתדלות יהיו התוצאות.
שאלה: מזוזות בבית חדש: לרב אפרתי, לפני כ-3 שבועות התחלנו במעבר דירה. זמן קצר לאחר מכן אבא שלי קנה כמה מזוזות לחדרי הבית, כאשר הוא עדיין לא קנה את המזוזה לכניסה של הבית, שבשבילה הוא התכוון לרכוש מזוזה גדולה יותר משל שאר החדרים. בינתיים, בשביל להשמיש את הבית לשימוש בסיסי, לקחנו את אחת המזוזות של החדרים ותקענו בכניסה לבית עם ברכה. השבוע קיבלנו את המזוזה הגדולה לכניסה ונתקע אותה ר חנוכת בית צנוע יחד עם שאר מזוזות החדרים. לכן, אנחנו נחליף בע"ה את המזוזה שנמצאת כרגע בכניסה לבית לטובת אחד החדרים ובמקומה נשים בכניסה את המזוזה הגדולה. לכן אני שואל: האם צריך לברך שוב על קביעת המזוזה בכניסה? ומה לגבי ברכה במזוזות החדרים? ושבוע טוב, דוד
תשובה: לברך על המזוזה באחד החדרים ולכוון על שאר המזוזות בבית, כולל זו המוחלפת בכניסה באותו אירוע בהצלחה
שאלה: מחשבות: ההורים שלי טסו לחו ל למספר שבועות והמחשבות בעקבות הטיסה מטרידות אותי מאוד. אני מתחילה לחשוב מחשבות שאולי הם לא יחזרו ואולי יקרה להם משהו. זה מביא אותי למצב של עצבות ודיכאון. אמרו לי שאני צריכה לחזק את הביטחון שלי בריבונו של עולם. כיצד ומה עליי לעשות?
תשובה: ב"ה, זה לא בריא שאדם מכניס את עצמו לחרדות, אבל זה קורה, צריך להשתדל להסיח את הדעת מהמחשבות האלה כמה שניתן, ויחד עם זאת אפשר להפנות את החרדה לתפילה, שלא יאונה להם כל רע אבל לא להתמקד רק בענין הזה כי זה עלול להגביר את החרדה, לכן צריך להבליע את התפילה הזו בבקשות נוספות על היחיד ועל הכלל. דני ארגמן
שאלה: בעיה: נמאס לי כבר ליפול באינטרנט!!!!!!!!!!! כל פעם מחדש זה מציק.אבל אף פעם לא מאייש ב"ה. הבעיה היא ש:כבר זה לא כל כך מזיז לי יחסית להתחלה.זאת אומרת:אני לא עצוב כמו שהייתי עצוב בהתחלה שהייתי נופל.לאחר מעשה ומה שמוסיף לבעיה.בד"כ שאני נופל אני עושה זאת רק בגלל שיש לי אפשרות לראות סרטים לא צנועים. לא בגלל שאני "רעב" לזה. אלא האופציה,המציאות הזאת שאני יכול מתי שבא לי בבית,שאני חוזר מהפנימייה, לראות סרטים כאלה זה הסיבה העיקרית למה אני נופל.
תשובה: תבקש מההורים או מעצמך להתחבר לאינטרנט מסונן בלי אפשרות לעקפו וכך תעזור לעצמך.
שאלה: נדר: כשבן שלי נולד, בעלי נדר נדר שהוא ילך ללמוד בישיבה אם זה יהיה בן. הבן שלי כבר בן 8 ובעלי רחוק מאוד מעניין ישיבה.חוץ מקידוש וברכת המזון בשבת הוא לא עושה שום דבר.מה לעשות עם הנדר?? זה לא חמור מסוכן? על העזרה. שרה
תשובה: וברכת ד  ח אמרו: טוב שלא תדור משתדור ולא תקיים. על כן אם הוא רוצה כדאי שיפנה לג  אנשים, לפחות חאד שמבין בענייני נדרים, ויבקש התרה על הנדר, ואם הם יוכלו להתיר או למצוא פתח עדיף. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שמות לבן: אני עדיין ממתין לתשובה לשאלה ששאלתי בשבוע שעבר אנא ענו לי תשובה בהקדם הברית בעז"ה ביום ראשון הקרוב שאלתי שוב: האם השם איתי הוא שם טוב וראוי? או חשבנו אולי יאיר אבל ההעדפה שלנו הוא איתי. מראש דודי
תשובה: בס ד מורי ורבי אמר לי על כך שכל שם מלבד שם של איש רשע הוא ראוי וטוב- הכי חשוב שאתם בתור הורים תאהבו את השם. באם תרצו תשובה מבחינה קבלית ניתן לפנות לרב שמואל אליהו. הרב אביע ד סנדרס
שאלה: שם: לכבוד הרב אנו רוצים לקרוא לבננו בשם איתי האם השם ראוי וטוב? ב מראש דודי
תשובה: שם יפה וטוב שתזכו לגדול לתורה, לחופה ולמעשים טובים עיין
שאלה: לימוד תורה: ושבוע טוב. אני רוצה להתחיל ללמוד תורה ואני רוצה לדעת האם אתם יכולים לתת לי שמות של ספרי לימוד של תנ"ך עם שאלות וכו.כדי שאני יוכל ללמוד כי ללמוד ישירות מהתנ"ך זה קשה. מראש
תשובה: בס ד ניתן להשתמש בפירוש דעת מקרא. הוא מסביר וממצא וכתוב בעברית קריאה. הרב אביע ד סנדרס
שאלה: מפה  בשרית : יש לנו מפה חלבית קבועה על השולחן וכאשר אנחנו אוכלים בשרי אנחנו שמים מעליה מפת בד בשרית. האם כאשר אוכלים מאכל פרווה חם בצלחת בשרית צריך לשים את המפה ה בשרית? יעל
תשובה: אין צורך בכך. הבעיה היא לא בכלי החם עצמו, אלא במה שעלול להשפך ממנו, ואם הוא אינו בשרי - הוא לא יבלע טעם בשרי במפה. אריאל (המשיב אינו רב)
שאלה: משחק בחול בשבת: הילדים שלנו בני עוד מעט 4 ו- 5. מאוד פעילים (אחד בעל בעית וויסות וקשיי קשב וריכוז). אנו מרגישים כי הרבה פעילויות אשר הם נוהגים לעשות ביום יום נמנעות מהם בשבת ומנסים למצוא חלופות. רצינו לשול לגבי משחק בחול- אנו גרים ביישוב ויש שטחים פתוחים מגרש משחקים עם חול. האם להעיר על משחק טיפוס בחול, משחק באבן עצים זריקת קובבות? לומר שאסור לחפור וכו או לחכות לגיל מאוחר יותר? יעל
תשובה: בס ד אם הילדים מבין את משמעות השבת, יש להעיר שאז חל דין חינוך. אם לא אז אין צורך להעיר. כמובן שעדיף להציע להם אלטרנטיבה. הרב אביע ד סנדרס
שאלה: שאלה בנוגע לצניעות ויחוד במקום העבודה.:, שאלה בנוגע לצניעות ויחוד במקום העבודה. העבודה ( מקום חילוני ) בתפקיד של הדרכה עם ילדים בסיכון. אחרי בית הספר מגיעים לדירה שבו הבחורה (דתיה ) עובדת עם מדריך נוסף (חילוני ). התפקיד בעבודת צוות (הבחורה והמדריך ) לקבל את הילדים להדריך לטפל בהם ולעשות איתם פעולויות שונות להכין להם אוכל ולהתמודד איתם ( ילדים עם הפרעות התנהגות ברובם.) עד הערב. שאלתי היא : לגבי בעית יחוד והתמודדויות כאלו ואחרות עם המדריך בעבודה ובדירה בפרט : א. לגבי הצניעות בעניין ובנוסף החשש לקירבה. ויחוד בפרט. אני יודע שגם ההיתר במצבים מסויימים להתיר ולומר שאין איסור יחוד לדעת המקלים במצבים מסויימים, לא אמרו והתירו,אלא בכשר. היינו בחור דתי ששומר מצוות וגדרי צניעות. כי החשש הוא לא מהבחורה שתתפתה אלא יותר מהבחור שמפתה ומספיק הפתיחות מצידו וצניעותו ושמירת המצוות. כך שגם כסומכים על האישה הרי שלא סומכים על הבחור שמכשיל את האישה ועלול לא לשמור על צניעותה ולכבד אותה (שבזה כבר יש איסור ) ואף גם להפיל אותה. ב. איסור נגיעה בילדים ומהילדים במדריכה. אני יודע שחל איסור בילד מעל גיל 9. איך מתמודדים עם בעיות אלו והאם זה נכון דברים אלו שהעלתי מצד ההלכה והסייגים? אני שואל בשביל בחורה דתיה ששומרת הלכה וצניעות שהכרתי לקשר ריציני וחשוב לי לדבר איתה על זה בדרכי נועם ו תוך היבטיים הלכתיים ומאפיינים דתיים של שומרי מצוות. חשובה לה ההלכה ולא להקל בזה,אך יחד עם זאת, היא עבדה בזה בעבר ואף רצתה לפתוח עסק בתחום לנערים בוגרים יותר. אני מעריץ אותה ומעריך אותה מאוד על ההתמודדויות שלה ואיך ששמרה על עצמה היא מחפשת היום עבודה בתחום ולא משנה לה עם זה מקום דתי או חילוני. ו כואב לי, כי אני רואה את הבעיתיות שבדבר ולא מבין למה לכתחילה היא נכנסת למקומות אלו והתמודדיות אלו שספק עם מותר. ובטח לבחורה שרוצה להקים בית שמושתת על קיום המצוות והלכה כמו שצריך ובקדושה וטהרה.
תשובה: יש לשמור על כל הלכות ייחוד, ולא להקל. לפיכך יש להמנע משהייה יחד לבדם בדירה שאין בה נכנסים ויוצאים חזקו ואימצו
שאלה: שאלה דחופה לרב - ענייני כישוף: כבוד הרב, אני בחור מאמין ומתבייש עד מאוד לשאול את שאלתי. אני בן למשפחה מרוקאית פשוטה, בתקופה האחרונה גיליתי שאימי ואחותי הגדולה מתעסקות בכשפים ובטקסים מרוקאים עתיקים, לאחרונה אף ישנה שמועה שעוברת במשפחתי שבעלה של אחותי הגדולה כושף ולכן התחתן איתה בעל כורחו. משפחתי מגדירה עצמה כמשפחה מסורתית אך איני רואה במשפחתי כלל וכלל קשר אל הדת אלא רק למנהגים מרוקאים ערביים ואיני מאמין בשטויות האלה של כישופים ושחור. בגיל צעיר עזבתי את הבית ולמדתי בישיבה והם אלה שדאגו לחינוכי. בתקופה האחרונה, קראתי קצת בדפי האינטרנט על שחור גיליתי כי המרוקאים הותיקים השתמשו בשיקויי אהבה ומציאת חן כדי לשלוט או להשתמש בכישופים כדי להזיק וכל זאת על ידי דברים טמאים ומטמאים שזה לא מכבודי לפרט אותם כאן. היום אני נשוי ואני אב לילד קטן וכל פעם אני מתחבט בשאלה האם מותר לי ולמשפחתי לאכול ולשתות בבית אימי ובבית אחותי, כי איני יודע איזה דבר טומאה הוכנס לתוך האוכל והמשקה. דבר שמאוד מטריד אותי,למדתי לפני מספר שבועות על "מכשפה לא תחיה", האם כל הכשפים האלה והשחור שאימי ואחותי עסוקות בהן לזה התכוונה התורה כשאמרה ש"מכשפה לא תחיה". אם כן, איך מעכשיו אני צריך לחיות את חיי בידיעה הזאת שגיליתי?
תשובה: אני מצטער על העיכוב בתשובה. על השאלה המעניינת. איני חושב שאתה צריך להתייחס לכל הנושא הזה בכלל. מסורות בענייני כישוף וכדו  עוברים מדור לדור, במקומות רבים על פני תבל, והדבר בא לידי ביטוי גם במנהגי רבנים, גם בקולנוע, גם באומנות וכדו. על עניינים מעין אלה נכון להחיל את דברי הגמרא בפסחים שמי שאינו חושש להם   הם גם לא נוגעים אליו. בשל העובדה הזו, ובשל העובדה שאתה לא רואה בדברים אלה כל חשיבות   הם גם לא נוגעים לך. על כן, אתה יכול לנהוג בבית משפחתך ובבית אחותך כפי שאתה רוצה לנהוג, ולא לראות בכך שום השפעה כלפיך. אין אנו יודעים היום מהו אותו "מכשפה לא תחיה", ובכלל אין אנו נוהגים בדיני נפשות, כך שהשאלה אמנם מעניינת מאוד, ובד בבד היא עדיין תעלומה לגבינו. והרבה שמחה
שאלה: מנהגי אבלות: כב הרב אבי נפטר בחודש טבת האחרון, כך שאני בשנת אבל. הוזמנתי לטקס בריתה זבד הבת, של ביתו של חבר קרוב, לסוף החודש הזה, באולם אירועים עם ארוחה, וככל הנראה גם עם מוסיקת רקע. האם בהתאם למנהגי האבלות המקולבים עלי להימנע מאירוע זה? ב מראש, אליהו
תשובה: בס ד מן השמים תנוחם תוכל לבוא לברך מזל טוב אך לא להישאר לארוחה. הרב אביע ד סנדרס
שאלה: אוכל בשעה 2.: לכבוד הרב. רציתי לשאול מה ההלכה לגביי סעודת שבת. אנחנו עושים קידוש מיד לאחר התפילה ואוכלים רק בצהריים (בערך ב13.00) האם זה ר או לצריכים לאכול סמוך לקידוש ולפני חצות היום,. מראש
תשובה: עדיף לאכול ישר אחרי הקידוש את סעודת שבת. מי שקשה לו, שיעשה קידוש ויאכל כזית עוגה, ויתחיל את סעודת שבת לפני חצות היום (בערך ב- 12:30), כיון שצריך להשתדל מאוד לקיים כל סעודה בזמנה (כף החיים או"ח סימן עדר  אות טוב). ומכיון שזמן סעודה שלישית מתחיל מחצי שעה אחרי חצות היום (כמבואר בשולחן ערוך או"ח סימן רצא  סעיף ב ), לכן עדיף מאוד שיעשה את הסעודה השניה לפני חצות היום. דרך אגב, כבוד סעודת שבת של היום- עדיף מכבוד סעודת ליל שבת, ולכן אם יש מאכל שחביב עליו- יביאנו ביום ולא בלילה (שו"ע או"ח סימן רעא  סעיף ג, מחזיק ברכה שם אות ד, וכן הוא בשערי תשובה שם אות א ).